English in a Minute ບົດ​ທີ 24: To Find a Happy Medium ແປວ່າ "ການປະນີປະນອມກັນ"
ເຊີນເບິ່ງວີ​ດິ​ໂອ​ລາຍ​ການ​ພາ​ສາອັງ​ກິດ English in a Minute: " A happy medium" ແປວ່າ ການປະນີປະນອມກັນ
ທ່ານນັກຮຽນນັກສຶກສາທັງຫຼາຍ ສຳນວນພາສາອັງກິດທີ່ເຮົາຈະໄດ້ຮຽນກັນໃນມື້ນີ້ ແມ່ນ TO FIND A HAPPY MEDIUM ໃຜໆກໍຄືຊິຮູ້ແລ້ວເໜາະວ່າ HAPPY ແປວ່າຫຍັງ ແຕ່ວ່າ ສຳນວນ A HAPPY MEDIUM ເດ້ ມັນມີຄວາມໝາຍແນວໃດ? ລອງຟັງການເວົ້າລົມລະຫວ່າງ ອານນາ ກັບ ໂຈນາຕັນຄືນໃໝ່ລອງເບິ່ງ ເຮີ້ຍ ເປັນຈັ່ງໃດ ເລື່ອງຄົນຢູ່ຂ້າງຫ້ອງເຈົ້າ? ລາວຍັງຈົ່ມວ່າ ເລື່ອງເຈົ້າເປົ່າແກ ທຣອມໂບນໃນຕອນກາງຄືນ ຢູ່ເບາະ? ຍັງຈົ່ມຢູ່ ແຕ່ກໍໄຄແດ່ແລ້ວດຽວນີ້ ພວກເຈົ້າເວົ້າກັນແນວໃດ? ແກ້ໄຂກັນແນວໃດ? ຂ້ອຍຕົກລົງວ່າຈະບໍ່ເປົ່າແກ ກາຍ 10 ໂມງກາງຄືນ ແລະລາວກໍຕົກລົງວ່າຈະບໍ່ຕີຝາເຮືອນອີກ ຟັງແລ້ວປາກົດວ່າ ພວກເຈົ້າຕົກລົງກັນໄດ້ແລ້ວເໜາະ ພວກເຈົ້າຫັນໜ້າເຂົ້າຫາກັນ ມາພໍ້ກັນຢູ່ເຄິ່ງທາງ ແລ້ວຕ່າງຄົນຕ່າງກໍພໍໃຈເໜາະ ເມື່ອເປັນແນວນັ້ນ ສຳນວນໃນພາສາອັງກິດທີ່ເຮົາໃຊ້ກັນກໍຈະແມ່ນ “to find a happy medium ” ແຕ່ບາງເທື່ອ ເຮົາຈະໃຊ້ຄຳວ່າ “to strike a happy medium ” ກໍໄດ້ ລອງຫັດເວົ້າເບິ່ງທ່ານ a happy medium a happy medium